stanford-oval/wikipedia huggingface dataset:
Helmipaholaispleko

| Helmipaholaispleko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichtyes
Luokka::  Viuhkaeväiset Actinopterygii
Alaluokka::  Neopterygii
Heimo::  Imumonnit Loriicariidae
Alaheimo::  Plekot Hypostominae
Suku::  Acanthicus
Laji::  adonis
Kaksiosainen nimi
 Acanthicus adonis  Isbrücker & Nijssen, 1988 
Katso myös
   Helmipaholaispleko Wikispeciesissä   Helmipaholaispleko Commonsissa 
Infobox OKNimi-testi OK: 
Helmipaholaispleko (Acanthicus adonis) on plekoihin kuuluva iso kala, jota pidetään akvaarioissa pohjakalana.
Koko ja ulkonäkö

Helmipaholaispleko on suuri, se kasvaa noin 100-120 cm pitkäksi. Helmipaholaispleko on musta ja siinä on valkoisia pilkkuja, jotka iän myötä katoavat.
Alkuperä

Helmipaholaispleko on kotoisin Brasilian Tocantins-joesta.
Käyttäytyminen ja lisääntyminen

Helmipaholaispleko on hyvin aggressiivinen muita lajitovereitaan ja muita yhtä suuria plekoja kohtaan. Kala ui useimmiten akvaarion pohjalla. Se on ilmeisesti lisääntynyt vain kerran akvaariossa.
Vesiolot ja ravinto

Helmipaholaiskoko tarvitsee suuren, vähintään 1500 litran kokoisen akvaarion. Sille sopiva pH on 6-7 ja veden kovuus alle kymmenen, sekä lämpötila 26-30 astetta. Kala tarvitsee pakasteruokia, kuivaruokia ja viherruokaa, tai muuten se syö akvaarion kasvit.
Aiheesta muualla

Akvaariokala.fi: Helmipaholaispleko (Acanthicus adonis) (Arkistoitu – Internet Archive)
FishBase: Acanthicus adonis (englanniksi)
ITIS: Acanthicus adonis (englanniksi)
| --- | --- |
Taksonitunnisteet:  Wikidata: Q520259  Wikispecies: Acanthicus adonis  ADW: Acanthicus_adonis  BioLib: 141615  CoL: 8TNW  EoL: 219784  FishBase: 50683  GBIF: 5202069  iNaturalist: 616096  IRMNG: 10141064  ITIS: 640228  NCBI: 337732  Open Tree of Life: 394007  WoRMS: 1383932 
↑  Salvador, G.N.: Acanthicus adonis IUCN Red List of Threatened Species. Version 2023-1. 2023. International Union for Conservation of Nature, IUCN, Iucnredlist.org. Viitattu 12.1.2024. (englanniksi)
Armeijaryhmä Don

| --- | --- |
 Wehrmachtin armeijaryhmät 1 
Itärintama : 
Pohjoinen armeijaryhmä: 
Keskustan armeijaryhmä: 
Etelän armeijaryhmä: 
Armeijaryhmä A: 
Armeijaryhmä B: 
Armeijaryhmä Don: 
Armeijaryhmä Etelä-Ukraina: 
Armeijaryhmä Pohjois-Ukraina: 
Armeijaryhmä Kuurinmaa: 
Armeijaryhmä Veiksel: 
Länsirintama : 
Armeijaryhmä A: 
Armeijaryhmä B 1940: 
Armeijaryhmä B 1943–1945: 
Armeijaryhmä C: 
Armeijaryhmä D: 
Armeijaryhmä G: 
Armeijaryhmä H: 
Balkan : 
Armeijaryhmä E: 
Armeijaryhmä F: 
Pohjois-Afrikka  : 
Armeijaryhmä Afrikka: 
Armeijaryhmä Tunisia2 : 
 Office of United States Chief of Counsel For Prosecution of Axis Criminality: AFFIDAVIT TO ACCOMPANY MEMORANDUM ON THE GERMAN GENERAL STAFF AND HIGH COMMAND Last-Modified: 1999/11/17. Nizkor Project. Viitattu 1.4. 2007. (englanniksi)  Steen Ammentorp: Ziegler, Heinz, General of Artillery generals.dk. Viitattu 1.4. 2007. (englanniksi) : 
Armeijaryhmä Don (saks. Heeresgruppe Don) oli Saksan maavoimien itärintamalla toiminut suuri sotilasyksikkö toisen maailmansodan aikana. Se perustettiin 21. marraskuuta 1942 Saksan 11:nnesta armeijasta ja sen komentajaksi nimitettiin Erich von Manstein. Armeijaryhmän ensisijaiseksi tavoitteeksi asetettiin 6. armeijan vapauttaminen Stalingradin motista. Se otti myös rintamavastuun armeijaryhmä B:n aikaisemman rintamaosuuden eteläosasta.
Keväällä 1943 saksalaisten peräännyttyä Rostovista armeijaryhmä B siirrettiin Pohjois-Italiaan Erwin Rommelin komentoon ja armeijaryhmä Don nimettiin uudelleen Etelän armeijaryhmäksi.
Tuomas Heikkilä (suunnistaja)

| Mitalit | Mitalit | Mitalit |  |
| --- | --- | --- | --- |
|  Tuomas Heikkilä vuonna 2024. |  Tuomas Heikkilä vuonna 2024. |  Tuomas Heikkilä vuonna 2024. |  |
Maa:  Suomi
Miesten suunnistus
| MM-kilpailut  | MM-kilpailut  | MM-kilpailut  |  |
|  Hopeaa | Edinburgh 2024 | sprinttiviesti |  |
| EM-kilpailut  | EM-kilpailut  | EM-kilpailut  |  |
|  Pronssia | 2023 | sprintti |  |
|  Pronssia | 2023 | sprinttiviesti |  |
Tuomas Juhani Heikkilä (s. 8. helmikuuta 1998) on suomalainen suunnistaja. Heikkilä on saavuttanut EM-kilpailuissa pronssia Italian Veronassa vuonna 2023 sekä sprintissä että sprinttiviestissä. MM-kilpailussa Edinburghissa 2024 hän oli Suomen toiseksi tulleessa sprinttiviestijoukkueessa.
Heikkilä on voittanut sprintin Suomen mestaruuden vuonna 2023.
Heikkilä on kilpaillut myös kestävyysjuoksussa. Hän sijoittui toiseksi 10 kilometrin matkalla maastojuoksun SM-kilpailuissa 2023. Hänen ennätyksensä 5 000 metrin juoksussa on 14.07,64 (2023) ja 10 000 metrin juoksussa 29.18,21 (2024). 10 kilometrin tiejuoksussa hän juoksi tammikuussa 2025 Suomen ennätyksen 28.22.
Armeijaryhmä B (itärintama)

| --- | --- |
 Wehrmachtin armeijaryhmät 1 
Itärintama : 
Pohjoinen armeijaryhmä: 
Keskustan armeijaryhmä: 
Etelän armeijaryhmä: 
Armeijaryhmä A: 
Armeijaryhmä B: 
Armeijaryhmä Don: 
Armeijaryhmä Etelä-Ukraina: 
Armeijaryhmä Pohjois-Ukraina: 
Armeijaryhmä Kuurinmaa: 
Armeijaryhmä Veiksel: 
Länsirintama : 
Armeijaryhmä A: 
Armeijaryhmä B 1940: 
Armeijaryhmä B 1943–1945: 
Armeijaryhmä C: 
Armeijaryhmä D: 
Armeijaryhmä G: 
Armeijaryhmä H: 
Balkan : 
Armeijaryhmä E: 
Armeijaryhmä F: 
Pohjois-Afrikka  : 
Armeijaryhmä Afrikka: 
Armeijaryhmä Tunisia2 : 
 Office of United States Chief of Counsel For Prosecution of Axis Criminality: AFFIDAVIT TO ACCOMPANY MEMORANDUM ON THE GERMAN GENERAL STAFF AND HIGH COMMAND Last-Modified: 1999/11/17. Nizkor Project. Viitattu 1.4. 2007. (englanniksi)  Steen Ammentorp: Ziegler, Heinz, General of Artillery generals.dk. Viitattu 1.4. 2007. (englanniksi) : 
Armeijaryhmä B (saks. Heeresgruppe B) oli Saksan itärintaman armeijaryhmä, joka luotiin operaatio Sinistä varten jakamalla Etelän armeijaryhmä armeijaryhmiin A ja B. Armeijaryhmä B:n tavoitteeksi asetettiin Stalingradin kaupungin valloittaminen.
Ylitettyään Donin Armeijaryhmä B saavutti nopeasti Volgan 23. elokuuta, mutta eteneminen pysähtyi Stalingradin kaupunkiin verisiin katutaisteluihin seuraavan kolmen kuukauden ajaksi. Saksalaisten ei onnistunut lyödä puna-armeijan joukkoja kokonaan Volgan itärannalle vaikka he saivat haltuunsa 90 prosenttia kaupungista ja olivat eristäneet puolustajat kahteen pieneen, noin 100 metriä syvään sillanpäähän joen rantaan. Stalingradin taistelussa neuvostojoukot murskasivat kaupungissa taistelleen 6. armeijan sivustoja suojanneet unkarilaiset ja romanialaiset joukot ja motitti ja myöhemmin tuhosi armeijan kaupunkiin.
6. armeijan jäätyä Stalingradin mottiin saksalaiset muodostivat nopeasti Erich von Mansteinin komentaman Armeijaryhmä Donin motin vapautusoperaatiota varten. Tämä operaatio Talvimyrskyksi (saks. Wintergewitter) nimitetty suunnitelma ei kuitenkaan onnistunut. Samalla armeijaryhmä Don otti vastuun myös armeijaryhmä B:n aikaisemmin hallitseman rintaman eteläosasta.
Keväällä 1943 saksalaisten peräännyttyä Rostovista armeijaryhmä B siirrettiin Pohjois-Italiaan Erwin Rommelin komentoon ja armeijaryhmä Don nimettiin uudelleen Etelän armeijaryhmäksi.
Armeijaryhmä Etelä-Ukraina

| --- | --- |
 Wehrmachtin armeijaryhmät 1 
Itärintama : 
Pohjoinen armeijaryhmä: 
Keskustan armeijaryhmä: 
Etelän armeijaryhmä: 
Armeijaryhmä A: 
Armeijaryhmä B: 
Armeijaryhmä Don: 
Armeijaryhmä Etelä-Ukraina: 
Armeijaryhmä Pohjois-Ukraina: 
Armeijaryhmä Kuurinmaa: 
Armeijaryhmä Veiksel: 
Länsirintama : 
Armeijaryhmä A: 
Armeijaryhmä B 1940: 
Armeijaryhmä B 1943–1945: 
Armeijaryhmä C: 
Armeijaryhmä D: 
Armeijaryhmä G: 
Armeijaryhmä H: 
Balkan : 
Armeijaryhmä E: 
Armeijaryhmä F: 
Pohjois-Afrikka  : 
Armeijaryhmä Afrikka: 
Armeijaryhmä Tunisia2 : 
 Office of United States Chief of Counsel For Prosecution of Axis Criminality: AFFIDAVIT TO ACCOMPANY MEMORANDUM ON THE GERMAN GENERAL STAFF AND HIGH COMMAND Last-Modified: 1999/11/17. Nizkor Project. Viitattu 1.4. 2007. (englanniksi)  Steen Ammentorp: Ziegler, Heinz, General of Artillery generals.dk. Viitattu 1.4. 2007. (englanniksi) : 
Armeijaryhmä Etelä-Ukraina (saks. Heeresgruppe Südukraine) oli Saksan itärintaman armeijaryhmä. Sen komentajina toimivat sotamarsalkka Ferdinand Schörner toukokuusta 1944  heinäkuuhun 1944 sekä kenraalieversti Johannes Friessner heinäkuusta 1944 joulukuuhun 1944.
Nokimonninen

| Nokimonninen> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichtyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Panssarimonnit Callichthyidae
Alaheimo::  Monniset Corydoradinae
Suku::  Monniset Corydoras
Laji::  concolor
Kaksiosainen nimi
 Corydoras concolor  Stanley Weitzman, 1961  
Katso myös
   Nokimonninen Wikispeciesissä  
Infobox OKNimi-testi OKIUCN-testi OK: 
Nokimonninen (Corydoras concolor) on monnisiin kuuluva kalalaji, jota pidetään myös akvaariokalana.
Koko ja ulkonäkö

Nokimonninen voi kasvaa 7 senttimetriä pitkäksi. Sen pää on sininen ja muu osa kalasta on vaaleanharmaa.
Alkuperä

Nokimonninen on kotoisin Venezuelasta, Orinocon sivujoesta Paraguazasta.
Käyttäytyminen ja lisääntyminen

Nokimonninen on melko vilkas ja sävyisä parvikala. Kalaa on viljelty satunnaisesti, mätimäärä on pieni.
Vesiolot ja ravinto

Nokimonninen tarvitsee vähintään 100 litran kokoisen akvaarion. Akvaariossa pitää olla avoimien hiekka-alueiden lisäksi kasveja sekä juurakoota tai muita koloja piilopaikoiksi. Nokimonniselle sopiva veden happamuus on 6-7 ja veden kovuus alle kymmenen. Sopiva lämpötila on 23-27 celsiusastetta. Kala on kaikkiruokainen.
Fairey Barracuda

| Fairey Barracuda |
| --- | --- |
 Fairey Barracuda Mk II
Tyyppi:  torpedo- ja syöksypommittaja
Valmistaja:  Fairey Aviation Company Blackburn Aircraft Limited Boulton Paul Aircraft Westland Aircraft
Suunnittelija:  Marcel Lobelle
Ensilento:  7. joulukuuta 1940
Esitelty:  1943
Tila:  ei käytössä
Pääkäyttäjät:  Fleet Air Arm Royal Air Force Kanadan laivasto
Valmistusmäärä:  2607 
Valmistusvuodet:  1941–1945
Barracudan kolmitahopiirros
Fairey Barracuda oli Fairey Aviation Companyn kehittämä brittiläinen torpedo- ja syöksypommittaja. Se suunniteltiin korvaamaan Fairey Swordfish- ja Fairey Albacore -koneet. Britannian laivaston ilmavoimien käytössä toisessa maailmansodassa ollutta
konetta valmistettiin Fairey Aviation Companyn, Blackburn Aircraft Limitedin, Boulton Paulin ja Westland Aircraftin tehtailla.
Laivueet

827 NAS tammikuu 1943
810 NAS helmikuu 1943
830 NAS toukokuu 1943
823 NAS kesäkuu 1943
831 NAS kesäkuu 1943
847 NAS kesäkuu 1943
822 NAS elokuu 1943
815 NAS lokakuu 1943
829 NAS lokakuu 1943
817 NAS joulukuu 1943
826 NAS joulukuu 1943
820 NAS tammikuu 1944
828 NAS maaliskuu 1944
821 NAS toukokuu 1944
812 NAS kesäkuu 1944
814 NAS heinäkuu 1944
816 NAS helmikuu 1945
818 NAS toukokuu 1945
824 NAS heinäkuu 1945
825 NAS heinäkuu 1945
860 NAS syyskuu 1945
744 NAS Koulutuslaivue
Aiheesta muualla

Kuvia tai muita tiedostoja aiheesta Fairey Barracuda Wikimedia Commonsissa
Taylor, H. A.: Fairey Aircraft since 1915.  Lontoo, Englanti:  Naval Institute Press, 1974.  ISBN 0-87021-208-7  (englanniksi)
Puutarhakeinu

Katoksellinen puutarhakeinu
Puutarhakeinu on puutarhaan tai terassille sijoitettava istuinhuonekalu. Tyypillisesti puutarhakeinu on suunniteltu 2-4 henkilölle ja varustettu pehmustetuilla istuintyynyillä.
Perinteiset puutarhakeinut valmistetaan usein puusta tai metallista, ja niissä saattaa olla vedenkestävästä kankaasta tehty katos. Keinu on kiinnitetty tukevaan runkoon, joka mahdollistaa edestakaisen keinumisliikkeen. Modernit puutarhakeinut voivat olla myös muovisia tai rottinkisia.
Suomessa ja Pohjoismaissa puutarhakeinut ovat suosittuja erityisesti kesäkaudella, ja ne ovat yleinen näky pihalla ja kesämökeillä.
Kang Valloittaja

| Kang Valloittaja |
| --- | --- |
 Kang Valloittaja
Luoja(t):  Stan Lee & Jack Kirby
Kustantamo:  Marvel Comics
Ensiesiintyminen:  Avengers #8 (joulukuu 1964)
Henkilötiedot
Oikea nimi:  Nathaniel Richards
Status:  Aktiivinen
Pituus:  190 cm
Paino:  104 kg
Ryhmäsidokset:  Kangien Neuvosto
Edelliset ryhmäsidokset:  Nimeämätön superroistoryhmä Salatuissa sodissa
Henkilöllisyydet:  Faarao Rama-Tut, Immortus, Victor Timely, Purppuravartija, Qeng Gryphon
Voimat:  Nero, mestaritaktikko ja -strategisti, voimakas lähitaistelija, kehittynyt asearsenaali ja teknologia
Suhteet
Sukulaiset:  Ravonna (vaimo), Marcus (poika, kuollut)
Kang Valloittaja, oikealta nimeltään Nathaniel Richards, on Marvel-kustantamon tuotteissa esiintyvä superrikollinen. Hän on 3000-luvun aikamatkaaja, joka matkustaa jatkuvasti nykyaikaan ja taistelee Kostajia vastaan. Hänen ensiesiintymisensä tapahtui Avengers-lehden numerossa 8. Kang Valloittajan loivat Stan Lee and Jack Kirby.
Suomessa Kang Valloittaja esiintyi ensimmäisen kerran Kostajat-lehden numerossa 3 (1976).
Historia

Nathaniel Richards oli alun perin kotoisin rinnakkaisaikavirrasta 3000-luvulla sekä Reed Richardsin kaukainen jälkeläinen. Hän oli pitkästynyt aikakauteensa ja seikkailuja janoavana miehenä löysi samannimisen esi-isänsä Nathanielin (Reedin isä) luomaksi väitetyn aikakoneen piirustukset (aikakoneen todelliseksi luojaksi paljastui myöhemmin Tohtori Doom). Koottuaan laitteen hän matkusti menneisyyteen, aina muinaiseen Egyptiin asti, jossa hän nousi tietämyksensä ansiosta faaraoksi nimeltään Rama-Tut.
Hänen toiveensa oli myös löytää yksi ihmiskunnan historian ensimmäisistä mutanteista, En Sabah Nur. Nathanlien yritys ei onnistunut, vaan hän peräti auttoi Tuhon syntymisessä. 
Kang hallitsi kuitenkin valtakuntaansa liki kymmenen vuotta, kunnes aikamatkallaan harhautuneet Ihmeneloset ja Länsirannikon Kostajat lopettivat hänen hallintonsa.
Nathaniel ei kuitenkaan kyennyt heti jättämään Egyptiä. Voimakas aikavirta esti häntä kulkemasta tulevaisuuteen yli 1900-luvun. Odottaessaan myrskyn laantumista Nathaniel löysi avaruudesta Ihmenelosten verivihollisen, Tohtori Doomin, jonka hän palautti maapallolle. Päästyään jälleen jatkamaan aikamatkaansa hän saapui 4000-luvulle, jossa maapallo oli miltei tuhoutunut valtavissa sisällissodissa.
Vaikuttuneena kohtaamisesta Doomin kanssa, Nathaniel rakensi itselleen 4000-luvun teknologialla taisteluhaarniskan ja otti käyttöön nimen Kang Valloittaja, aikoen valloittaa tuon aikakauden. Muutamassa viikossa hän murskasi maapallon ihmiset. Tuosta aikakaudesta käsin hän rakensi tähtien, ulottuvuuksien ja aikakausien välisen imperiumin, joka kattoi likipitäen kaikki Marvel-universumissa tunnetut avaruusrodut.
Kang janosi enemmän valtaa ja siirtyi siksi 1900-luvulle, jossa Kostajat voittivat hänet. Kang hyökkäili tähän aikakauteen yhä uudestaan, mutta joutui aina sankareiden päihittämäksi. Lukuisten aikaharppausten seurauksena Kangista syntyi vähitellen yhä useampia Kangeja rinnakkaisiin aikavirtoihin. Nämä perustivat lopulta Kangien Neuvoston.
Salatut sodat

Kaikkivoipainen Tuonpuoleinen siirsi Kangin hänen Salattuihin sotiin jossa tämä oli roistojen puolella. Hän halusi myös Tuonpuoleisen palkinnon ja melkein tappoi ihailemansa Tohtori Doomin voimakkaalla sädetykillä jotta tämä ei liittyisi sankareiden puolelle.
Doom selvisi kuitenkin räjähdyksestä ja tainnutti sankarit. Vähän tämän jälkeen roistot hyökkäsivät johtajanaan Kang, mutta Kang jäi vangiksi yhdessä Lumoajattaren, Paaluttajan, Pallosalaman sekä Maansiirtäjän kanssa. Doom otti jäljellä olevat roistot hallintaan ja hyökkäsi heidän sekä hänen uusien sotilaidensa Titanian sekä Volcanan kanssa sankareiden linnoitukseen. Romuttaja sai tehtävän vapauttaa vangit ja onnistuikin siinä mutta Thor oli lähtenyt hänen kanssaan toiselle puolelle planeettaa.
Molekyylimies pudotti vuoriston sankareiden päälle ja Thor sekä Lumoojatar palasivat päämajalleen. Kuitenkin Ultronin uusi ase olisi tuhonnut Thorin, mutta tämä häikäisi häntä salamalla. Heti tämän jälkeen Doom antoi Ultronille käskyn tuhota Kang joka sanoi että Doom tarvitsee häntä vielä. Ultron kuitenkin tappoi Kangin ja tämä pysyi kuolleena kunnes Tuonpuoleisen voimat varastanut Doom kokosi hänet uudestaan ja siirsi Maapallolle. Kang tuli vielä toisissa Salatuissa sodissa mukaan.
Salatut sodat > Taivaallinen Madonna

Sarjakuvakäsikirjoittaja Steve Englehart (hän kirjoitti Kostajia vuodesta 1972–76) loi yhden Kostajien hienoimpana pidetyistä tarinasaagoista, joka koski Mantiksen, vietnamilaisen tytön nousua Taivaalliseksi Madonnaksi. Uuden Madonnan tehtävä oli kantaa lapsi, josta aikanaan tulisi maailmankaikkeuden mahtavin olento.
Tarinan todellinen päähenkilö oli kuitenkin Kang Valloittaja, joka yritti kosiskella Mantista ja päätyä täten niin voimakkaan lapsen isäksi. Toisen aikavirran Rama-Tut (joka oli hallinnut alaisiaan rauhanomaisesti) saapui kuitenkin paikalle estämään Kangia, mutta peliin heittäytyi vielä Immortus, joka kaappasi molemmat vangeikseen ja näin lopetti Mantista uhkaavan vaaran.
Salatut sodat > Kang Dynastia

Äskettäisissä amerikkalaisissa lehdissä Kang onnistui viimein valloittamaan koko maapallon ovelalla juonittelullaan. Hän toi tulevaisuudesta suuren armeijan, joka murskasi vastustuksen supersankarien urheasta vastustuksesta huolimatta. Kang oli viimein onnistunut maailmanvalloituksessaan 1900-luvulle.
Hänen hallituskautensa jäi kuitenkin lyhytaikaiseksi. Kostajat saivat Kangin kukistettua ja niin Valloittaja ajettiin jälleen omaan aikavirtaansa- ja kauteensa.
Variantit > Rama-Tut

Kangin alkuperäinen peitenimi, kun hän yritti tulla faaraoksi muinaisessa Egyptissä. Ihmeneloset kuitenkin kohtasivat hänet ja ajoivat hänet yrittämään muiden aikakausien valloittamista ensin Purppuravartijana ja sitten Kang Valloittajana. Hän palasi väliaikaisesti faarao Rama-Tutiksi auttaakseen estääkseen menneisyyden minäänsä vangitsemasta Taivaallista Madonnaa.
Variantit > Immortus

Vaihtoehtoisen tulevaisuuden Kang, joka asuu Limbo-maailmassa. Hänen poikansa Marcus ja puolisonsa Ravonna olivat kuolleet jo monet kerrat useissa aikavirroissa. Turhautuneena Kang kohtasi Aikavarianssivirastoa johtavat Aikavartijat ja alkoi auttaa näittää suojeleman aikajanoja niiden valoittamisen sijaan.
Variantit > Rautapoika

Teini-ikäinen versio Nathaniel Richardsista kuuli yhdeltä Kangin variantilta tulevaisuudestaan. Estääkseen itseään tulemasta Kangiksi, Nathaniel matkustaa menneisyyteen ja muodostaa Nuoret Kostajat pysäyttääkseen Kangin.
Variantit > Victor Timely

Tämä versio Nathaniel Richardsista oli päätynyt Timelyn hiljaiseen pikkukylään, Wisconsiniin, vuoteen 1901. Aluksi hän toimi sen pormestarina nimellä Victor Timely, mutta esiintyi myöhemmin myös Timelyn poikana nimellä Victor Timely Jr. ja tutustuu tiedemies Phineas Hortoniin, edesauttaen tätä luomaan alkuperäisen Ihmissoihdun.
Variantit > Purppuravartija

Purppuravartija (engl. Scarlet Centurion) on titteli, jota ovat kantaneet kolme eri henkilöä:
Nathaniel Richards itse, sen jälkeen, kun hän lakkasi olemasta Rama-Tut mutta ennen kuin ryhtyi Kang Valloittajaksi.
Marcus Kang alias Marcus XXIII, Kang Valloittajan poika.
Versio Kangista, joka pysyi Purppuravartijana ja valloitti Maan-712.
Variantit > Qeng Gryphon

Nykyaikaan vangiksi jäänyt Kang Valloittajan variantti. Hän on amerikanaasialainen liikemies ja Qeng Enterprisesin toimitusjohtaja.
Voimat ja varusteet

Kangilla on hallussaan 3000-luvulta peräisin olevaa, korkealle kehittynyttä teknologiaa. Näistä merkittävimmät ovat hänen taisteluhaarniskansa, aikakoneensa ja muut, pitkälle kehittyneet aseet.
Taisteluhaarniska: Kangin taisteluhaarniska lisää hänen fyysisiä voimiaan niin, että Kang kykenee nostamaan n. 5 tonnia. Kangilla itsellään ei ole yliluonnollisia voimia (ellei oteta huomioon hänen nerouttaan), vaan koko hänen mahtinsa perustuu tulevaisuuden teknologioihin. Kangin haarniska on rakennettu tuntemattomasta tulevaisuuden metallista ja sen luoma voimakenttä kestää jopa ydinräjähdyksen voiman. Suojakenttä on laajuudeltaan noin puoli metriä kehosta ulospäin ja Kang voi laajentaa sitä kuuteen metriin jopa 12 tunnin ajan ilman, että hänen pukunsa akut tyhjenevät. Puvussa on myös oma ilmakehä, ravinto- ja jätteidenhoitojärjestelmä, joiden turvin Kang selviytyy jopa kuukauden avaruuden armoilla. Kangin käsineissä on lukuisia hyökkäysaseita, joiden tarkka toimintatapa ei ole tiedossa. Joidenkin Kangien haarniskassa on heidän aluksensa aikakoneen etäpääte, jonka avulla hän kykenee siirtymään ajassa ilman muita laitteita.
Kulkuneuvot: Kangilla on noin viisi metriä halkaisijaltaan oleva alus, joka pystyy matkustamaan ajassa ja avaruudessa. Se painaa miltei 9900 kg ja koostuu pääasiallisesti generaattorista joka syöttää virtaa aikakoneeseen. Kangin aikakone kykenee lähettämään ihmisiä tai esineitä ajattomaan Limboon, jossa kaikki aikavirrat ovat käsillä. Kang voi myös napata ihmisiä tai esineitä eri aikakausilta koneeseensa ja tuoda ne näin luokseen. Kangilla on myös videoyhteys eri aikakausiin koneensa kautta, joita hän voi näin rauhassa tarkastella.
Muut aseet: Kangilla on laaja asearsenaali myös aluksessaan ja usein on nähty hänen käyttävän operaatioissaan tehokkaita robotteja.
Triviaa

Kang Valloittajan aikakoneen muoto poikkeaa suuresti Tohtori Doomin suunnittelemasta aikakoneesta. Doomin aikakonehan oli pelkkä neliömäinen kenttä, joka yksinkertaisesti siirsi kohteensa toiseen aikakauteen. Kangin laite on huomattavasti enemmän mekaaninen, joka on johtanut spekulaatioihin aikakoneen rakentajasta.
Kang Valloittaja taistelemassa Kostajien kanssa (kuvitus Jack kirby/Dick Ayers, käsikirjoitus: Stan Lee).
Kang Valloittajan käyttämä aikakone (Marvel 6/1994
Armeijaryhmä A (itärintama)

| --- | --- |
 Wehrmachtin armeijaryhmät 1 
Itärintama : 
Pohjoinen armeijaryhmä: 
Keskustan armeijaryhmä: 
Etelän armeijaryhmä: 
Armeijaryhmä A: 
Armeijaryhmä B: 
Armeijaryhmä Don: 
Armeijaryhmä Etelä-Ukraina: 
Armeijaryhmä Pohjois-Ukraina: 
Armeijaryhmä Kuurinmaa: 
Armeijaryhmä Veiksel: 
Länsirintama : 
Armeijaryhmä A: 
Armeijaryhmä B 1940: 
Armeijaryhmä B 1943–1945: 
Armeijaryhmä C: 
Armeijaryhmä D: 
Armeijaryhmä G: 
Armeijaryhmä H: 
Balkan : 
Armeijaryhmä E: 
Armeijaryhmä F: 
Pohjois-Afrikka  : 
Armeijaryhmä Afrikka: 
Armeijaryhmä Tunisia2 : 
 Office of United States Chief of Counsel For Prosecution of Axis Criminality: AFFIDAVIT TO ACCOMPANY MEMORANDUM ON THE GERMAN GENERAL STAFF AND HIGH COMMAND Last-Modified: 1999/11/17. Nizkor Project. Viitattu 1.4. 2007. (englanniksi)  Steen Ammentorp: Ziegler, Heinz, General of Artillery generals.dk. Viitattu 1.4. 2007. (englanniksi) : 
Armeijaryhmä A (saks. Heeresgruppe A) oli Saksan Wehrmachtin itärintaman armeijaryhmä, joka luotiin operaatio Sinistä varten jakamalla Etelän armeijaryhmä armeijaryhmiin A ja B. Armeijaryhmä A:n tavoitteeksi asetettiin Kaukasian öljykenttien valloittaminen.
Armeijaryhmä A:han kuului sen perustamishetkellä 1. panssariarmeija, 17. armeija, 3. romanialainen armeija ja 11. armeija.
25. tammikuuta 1945 Adolf Hitler uudelleennimesi armeijaryhmä A:n Keskustan armeijaryhmäksi ja alkuperäisen Keskustan armeijaryhmän Pohjoisen armeijaryhmäksi alkuperäisen Pohjoisen armeijaryhmän jäätyä mottiin Kuurinmaalle ja Keskustan kärsittyä tappioita edellisen kesän operaatio Bagrationissa.
Komentajat

Wilhelm List 10. heinäkuuta 1942 – 10. syyskuuta 1942
Adolf Hitler 10. syyskuuta 1942 – 21. marraskuuta 1942
Ewald von Kleist 21. marraskuuta 1942 – kesäkuu 1943
Hubert Lanz kesäkuu 1943 – heinäkuu 1943
Ewald von Kleist heinäkuu 1943 – 25. maaliskuuta 1944
Ferdinand Schörner 25. maaliskuuta 1944 – 31. maaliskuuta 1944